
Татарстан Республикасы Дәүләт Киңәшчесе, “Яңарыш” республика фондының Попечительлек Советы рәисе Минтимер Шәймиев Казан федераль университетында булды, анда ул КФУда педагогик белем бирүнең үзенчәлекләре белән танышты.

Татарстан Премьер-министры Алексей Песошин Татарстан Гадәттән тыш хәлләрне кисәтү һәм бетерү комиссиясенең чираттагы утырышын уздырды. Утырышта катнашучылар язгы ташуга бәйле килеп чыгарга мөмкин гадәттән тыш хәлләрне бетерү буенча мәсьәләләр хакында фикер алыштылар.

Таҗикстан Республикасына эш сәфәренең беренче көне азагында Татарстан Республикасы Президенты Рөстәм Миңнеханов җирле татар җәмәгатьчелеге активы белән очрашты.

Татарстан спортчылары Красноярскида узган Кышкы Универсиадада лаеклы чыгыш ясап, спортның 5 төрендә медальләр яуладылар. Бу хакта бүген Татарстан спорт министры Владимир Леонов Красноярскида узган XXIX Бөтендөнья кышкы Универсиадада Татарстан спортчыларының чыгышына нәтиҗә ясауга багышланган брифинг барышында хәбәр итте.

Бүген Дүшәнбедә "Таҗикстан - Татарстан" эшлекле форумы узды, анда ике республика сәүдә-икътисадый мөмкинекләре тәкъдим ителде һәм уртак проектлар турында сүз барды. Форумда сәламләү сүзе белән Таҗикстан Республикасы Премьер-министры Кохир Расулзода һәм Татарстан Республикасы Президенты Рөстәм Миңнеханов чыгыш ясадылар.

Рөстәм Миңнеханов Россия Президенты Владимир Путин һәм Таҗикстан Президенты Эмомали Рахмонга төбәкара хезмәттәшлекне үстерүгә игътибарлары өчен рәхмәт белдерде: "Без Россия-Таҗикстан мөнәсәбәтләре кысаларында Таҗикстан белән багланышларга зур игътибар бирәбез һәм үзара файдалы элемтәләрне үстерергә шат. Үз ягыбыздан әлеге үсешкә ярдәм итәргә әзербез", - диде ул.


Бүген Татарстан Республикасы Президенты Рөстәм Миңнеханов Таҗикстан Президенты Эмомали Рахмон белән очрашты. Рөстәм Миңнеханов Таҗикстан башлыгына кунакчыллык өчен рәмхтәен белдерде һәм Татарстан Республикасы делегациясе визиты Россия Федерациясе белән Таҗикстан Республикасы мөнәсәбәтләре кысаларында Таҗикстан белән Татарстан арасындагы элемтәләр үсешенә этәргеч булыр дигән өметен белдерде.

Рөстәм Миңнеханов кыскача Татарстанның икътисадый һәм сәнәгый мөмкинлекләре турында хәбәр итте. "2017 елда Татарстан белән Таҗикстан арасында товар әйләнеше күләме алдагы елга караганда өч кат артты һәм 30 млн. доллардан да артык булды, әмма 2018 елда элеккеге күрсәткечләргә төште. Сәүдә-икътисадый өлкәдә элемтәләрне активлаштырырга кирәк, - диде ул. - Без Татарстан компанияләренең Таҗикстан базарында киңрәк тәкъдим ителүе яклы. Хезмәттәшлек өчен өстенлекле юнәлешләр: машина төзелеше, авыл хуҗалыгы, сәламәтлек саклау, биотехнологияләр, мәгълүматлаштыру һәм башкалар".

Рөстәм Миңнеханов аеруча Татарстанда «Сомониён» таҗиклар милли-мәдәни автономиясенең республикада милләтара һәм динара тынычлыкны саклаудагы ролен ассызыклады. "Хәзерге вакытта, мигрантларны исәпкә алып, Татарстанда 33 меңнән артык Таҗикстан гражданы яши, шуларның 1077 се - вуздар студентлары. Россия гражданнары булган таҗиклар берлеге Татарстанда 6 мең кешедән артык".

Шулай ук Татарстан Президенты Эмомали Рахмонга Таҗикстанда татарлар җәмәгатьчелегенә күрсәтелгән ярдәм өчен рәхмәтен белдерде. Биредә 17 меңгә якын татар яши.

Ахырда Рөстәм Миңнеханов Эмомали Рахмонга 2005 елда Казанга мең ел тулу чараларына килүе турында искәртте: "Шул заманнан Татарстан башкаласы бик үзгәрде һәм без янә сезне Россия Федерациясенә визитыгыз кысаларында Татарстанда көтәбез".

Татарстан Республикасы Президенты Рөстәм Миңнеханов җитәкчелегендә Татарстан делегациясе «Akia Avesto» Таҗикстан-Төркия уртак предприятиесендә булды. Әлеге предприятие 2018 елда оештырылган, анда пассажирлар өчен транспорт, микроавтобуслар, авыр йөк автомобильләре җитештерү планлаштырыла иде.

«Akia Avesto» һәм «Нокили Талко» ҖЧҖ заводларында Рөстәм Миңнехановны Дүшәнбе мэры, Таҗикстан Президенты Эмомали Рахмон улыРөстәм Рахмон озатиа йөрде.

Бүген «Akia Avesto» заводының тантаналы ачылуы узды. Яңа предпритяиедә кунакларга автобуслар модельләре рәтен, җитештерү цехларын күрсәттеләр.

Предприятиедә елына 300 берәмлеккә якын транспорт эшләп чыгарылыр дип көтелә. Биредә төрле озынлыктагы автобусларның бишкә якын төрен җитештерү күздә тотыла. Рөстәм Миңнеханов Таҗикстан вәкилләренә Татарстан предприятиеләре, аерым алганда «КАМАЗ» акционерлык җәмгыяте белән хезмәттәшлек мөмкинлекләрен өйрәнергә тәкъдим итте.

Шуннан «Нокили Талко» ҖЧҖнең кабельләр производствосында булдылар. Компания энергетика, төзелеш, металлургия, машина төзелеше, суднолар төзү, телекоммуникацияләр һәм башка өлкәләр өчен кабельләр җитештерә.




Бүген Татарстан Республикасы Президенты Рөстәм Миңнеханов Таҗикстан Республикасына ике көнлек эш сәфәренә килде. Дүшәнбе халыкара аэропортында Рөстәм Миңнехановны Таҗикстанның Премьер-министры урынбасары Азим Иброхим һәм Россия Федерациясенең Таҗикстандагы Гадәттән тыш һәм Тулы вәкаләтле Илчесе Лякин-Фролов каршы алды.

Бүген Татарстан Республикасы Президенты Рөстәм Миңнеханов «Бердәм Россия» бөтенроссия сәяси партиясенең Югары советы Бюросы утырышында катнашты.

Бүген Татарстан Республикасы Президенты Рөстәм Миңнеханов «Иннополис» махсус икътисадый зонасы Күзәтүчеләр советының чираттагы утырышын уздырды.

Утырыш Татарстан Республикасы Хөкүмәте йортында узды.

«Иннополис» махсус икътисадый зонасының Күзәтүчеләр советы әгъзалары яңа компанияләр – потенциаль резидентлар проектларын карадылар.
Рәсми Татарстан